钦定古今图书集成/明伦汇编/闺媛典/第201卷 > 杨舜卿妻刘氏〈陆氏附〉
## 钦定古今图书集成/明伦汇编/闺媛典/第201卷 > 杨舜卿妻刘氏〈陆氏附〉

按《松江府志》：“刘氏年十七，适漕泾杨舜卿。六年夫亡，
无子，氏即自经，遇救复活，益自刻励，矢志靡他。时媵
婢陆氏亦新寡，感其主母相依六十年不嫁。氏年八
十四卒，陆氏亦号恸而死。郡守高其义，为立侄孙应
聘奉祀，旌其门。”

===林氏女===按《松江府志》：“林氏女，郡丞恕女也。性端静颖异，通书
能属文。年二十，受杨道立聘。杨亡，女毁容蔬食，截发
自矢。父兄泣劝之，辄引古节义事，侃侃置对，卒不能
夺。郡邑旌其庐。”